Ons is mos bekend met Jahweh se werkswyse. Hy steek die slawe (Israeliete) teen die meesters (Farao) op, maar dan verhard hy die hart van die meesters. Jahweh speel 'n dubbele rol. Jahweh is 'n onbetroubare wese met 'n jaloesie probleem.
Hierdie stoeigeveg tussen Die Ou Man en die HERE/Jahweh/Allah is nie die eerste een waarin hy betrokke is nie. Dit is ook nie die eerste keer dat die HERE/Jahweh/Alla in 'n greep is waaruit hy nie gaan loskom nie.
25 En toe Hy sien dat Hy hom nie kon oorwin nie, slaan Hy hom op sy heupbeen, sodat die heupbeen van Jakob uit lit geraak het in die worsteling met Hom.
26 Toe sê Hy: Laat My gaan, want die dag het gebreek. Maar hy antwoord: Ek sal U nie laat gaan nie tensy dat U my seën.
29 Daarop vra Jakob en sê: Maak tog u Naam bekend! En Hy antwoord: Waarom vra jy tog na my Naam? En Hy het hom daar geseën.
Hy het altoos gesê dat hy slegs die god van die Semiete is. Die Roomse Kerk het hom god van algar op Aarde gemaak.
Jahweh het verder 'n geheim openbaar waarmee die regstelling voltrek gaan word. Dit gaan fondamente skud, maar volg eers wanneer dit tyd is.
Ons is net sulke mense soos julle, en ons verkondig die evangelie dat julle jul van hierdie nietige dinge moet bekeer tot die lewende God wat die hemel en die aarde en die see en alles wat daarin is, gemaak het.
Dit is duidelik dat jy die bedrog ook waargeneem het. Ek is trots op jou. Die sleutel is in die name vir God in die verskillende verhale.
Hou hierdie gedagte, anders gaan jy netnou weer in sirkels hardloop. Hierdie is die naaste wat jy nog aan die waarheid was.
Volgens hierdie apologete is die woord "HERE" slegs bedoel om 'n titel te wees. Verwyder ons dan bloot die titel is die benaming dieselfde en is ons terug by dieselfde God. Maar met hierdie verskoning is die hond bloot besig om sy eie stert te jaag.
'n Leerling kom tog so gou in die versoeking om sy onderwyser tereg te wil wys. Dit is maar 'n manifestasie van oordrewe selfvertroue wat die gevolg is van 'n nuwe waarheid wat ontdek word. Niks fout daarmee nie, net 'n aanval van entoesiasme. Elke kind kom op 'n stadium waar hy sy Ouma die paplepel wil leer vashou. Oumas verstaan dit en akkommodeer dit.
Ek het so 'n student wat op pad was om die Bybel in die asblik te gooi, totdat ek hom uit die Bybel gewys het dat die waarheid wel in die Bybel is. Nou bestudeer hy die Bybel asof sy lewe daarvan afhang. Hy maak nog af en toe gruwelike "mistykies", maar die wil om te leer is daar. Somtyds verskaf hy groot vermaak en kan ek nie help om te glimlag vir die kinderlike onskuld waarmee hy poog om sekere begrippe te verstaan nie. Maar, terug na die werklikheid.
Daar is 'n tweede groep wat weerstand bied teen die waarheid wat jy hierbo kwytraak. Dit is die groep wat bloot nie verstaan wat hulle lees nie. Hulle redeneer uit onkunde.
Onthou, ek het reeds aangedui dat Here (klein letters) 'n titel aandui en nie 'n eienaam verteenwoordig nie. Dit is dus nie in geskil nie.
Nou is die ooglopende vraag. Waarom word die woord Here soms volledig in hoofletters geskryf? HERE. Dit is tog taalkundig verkeerd. Geen woord word in die middel van 'n sin volledig in hoofletters geskryf nie. Nie eers 'n titel nie. Waarom hierdie uitsondering? Is dit maar toevallig, of 'n "mistykie" van die vertalers?
Die Bybel is ook nie oorspronklik in Engels geskryf nie. Daarom raadpleeg ons die mense wat hierdie vers oorspronklik geskryf het.
Goed, die God van Genesis 1 is die Elohim. Die Elohim is die God wat die hemel en die aarde geskape het. Enige skrywer wat dus aandui dat die aarde of die hemel deur 'n ander God geskape is, lieg dus.
Dit is die geskiedenis van die hemel en die aarde, toe hulle geskape is, Die dag toe die HERE God die aarde en die hemel gemaak het.